
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	        Bucureşti, 9 aprilie 2019
                  Nr. Plx.  175/2019


A V I Z 

asupra propunerii legislative privind modificarea și completarea art. 291 alin. (2) 
din Legea nr. 227/ 2015 privind Codul fiscal 
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre avizare, cu propunerea legislativă privind modificarea și completarea art. 291 alin. (2) din Legea nr. 227/ 2015 privind Codul fiscal, trimisă cu adresa nr. Plx. 175 din 25 martie 2019, înregistrată în cadrul Comisiei juridice sub nr.4c-13/296/2019 din 26.03.2019.

Camera Deputaţilor este Cameră decizională.
Senatul a respins propunerea legislativă în şedinţa din data de 20 martie 2019. 

Modificarea legislativă propune completarea alin.(2) al art.291 din Legea nr.227/2015, în sensul diminuării de la 19% la 9% a taxei pe valoarea adăugată ce trebuie plătită la achiziţionarea de combustibil lemnos (lemn de foc) destinat încălzirii locuinţelor. Scopul măsurii propuse este de reducere a cheltuielilor cu utilităţile în gospodăriile populaţiei, fiind scontat și un efect indirect de creştere a nivelului de trai. 

În şedinţa din data de 9 aprilie 2019, potrivit art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observaţii şi propuneri, transmis cu nr. 1179 din data de 12.12.2018.

În urma dezbaterilor, Comisia juridică, de disciplină şi imunităţi a hotărât să acorde aviz favorabil propunerii legislative. 
   Potrivit dispoziţiilor art. 73 din Constituţia României, republicată, prin obiectul său de reglementare, propunerea legislativă se încadrează în categoria legilor ordinare.

 PREŞEDINTE,                               
                                                  SECRETAR,

         Nicușor HALICI                                                                           Aida Cristina CĂRUCERU
Consilier parlamentar,

Alina Grigorescu

